  Майя Бывальцева 21–22 пӧсьтолэзе Глазкарын «Уйпал шоркарлэн» кубокез понна гужем биатлонъя ӵошатсконъёс ортчозы. Ужрадэ 100-лэсь трос пинал спортсменъёс пыриськозы, ивортэ Глазкар администрацилэн пресс-службаез. Ӵошатсконъёс «Прогресс» стадионын ортчозы. Стартэ 10–14 аресъем нылъёс но пиос потозы. Вожвылъяськонэ пыриськыны мылкыд каремзы сярысь веразы Ижкарысь, Можгаысь, Глазкарысь но Удмуртилэн мукет ёросъёсысьтыз пинал спортсменъёс. Кӧснуналэ 11 час 20 минутысен кросс-спринт ортчоз, арнянуналэ 10 часысен — суро эстафета. Пиналъёс МР-61 пневматика винтовкаысь 50 миллиметр диаметрен мишене выдыса ыбылӥськозы, тӥрлыкез сьӧразы уз нуллэ. Тегъёс: Спорт Биатлон Удмуртия Глазкар пиналъёс  